****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 10.jūnijā **Nr.381**

 (prot. Nr.24, 31.§)

**Par nekustamā īpašuma Nikolaja ielā 21, Daugavpilī; Nikolaja ielā 23, Daugavpilī, pārņemšanu Daugavpils pilsētas pašvaldības īpašumā**

Pamatojoties uz likuma “Par pašvaldībām” 15.panta pirmās daļas 2. un 5.punktu, 21.panta pirmās daļas 17.punktu, ņemot vērā Daugavpils cietokšņa saglabāšanas un attīstības padomes 2021.gada 10.marta lēmumu Nr.83 “Par VAS “Valsts nekustamie īpašumi” plānotajām iecerēm nekustamā īpašuma atsavināšanai: Hekeļa iela 3, Nikolaja iela 21, Mihaila iela 1, Daugavpilī”, un to, ka nekustamais īpašums Nikolaja ielā 21, Daugavpilī; Nikolaja ielā 23, Daugavpilī (kadastra Nr.0500 011 1808), pieder VAS “Valsts nekustamie īpašumi” un ir nepieciešams Daugavpils pilsētas pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana), rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.), izpildei, Daugavpils pilsētas domes Īpašuma komitejas 2021.gada 3.jūnija sēdes atzinumu, Daugavpils pilsētas domes Finanšu komitejas 2021.gada 3.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Lūgt VAS “Valsts nekustamie īpašumi” (vienotais reģistrācijas numurs 40003294758) nodot Daugavpils pilsētas pašvaldības īpašumā bez atlīdzības nekustamo īpašumu ar kadastra Nr.0500 011 1808, Nikolaja ielā 21, Daugavpilī; Nikolaja ielā 23, Daugavpilī, kas sastāv no:

- zemes gabala, kadastra apzīmējums 0500 011 1808, Nikolaja ielā 21, Daugavpilī, 5762 m2 platībā,

- administratīvās ēkas, būves kadastra apzīmējums 0500 011 1810 001, Nikolaja ielā 23, Daugavpilī, 155,5 m2 platībā, un kas ir nepieciešams Daugavpils pilsētas pašvaldības autonomo funkciju - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.), gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana), izpildei.

Domes priekšsēdētājs *(personiskais paraksts)* I. Prelatovs